
Dinkapau khaibo cham 


Manipur state ga bambo aliu Liangmai Naga mai niu tuhoi katang aliu pou-pe 
lad gasu ariaky ga aliu nahmai dungtu mai zad katam mai kumjiu pijiu katikhai ngam 
lakjiu bambose aliu zad gu kasonbo charah chamai suongga kamangambo khatle 
chiujiu aliu mathiu niu sijiu bamme. Siniu, Liangmai Naga Council (LNC) gu 
Annual Executive meeting Head office Namraining Tamei Hq. ga jengtung 24th 
Kanahhiu 2009 kum maduijiu chamsui 2 gu clause (ii) ga chamsuikhai mibokum 
Dr. Hunibou Newmai, Education Director, Liangmai Naga Baptist Association, 
Manipur niu raopadkhai bambo Lianglad Katilukhe chiubo class II gasu V katang se 
Liangmai nam ga bambo ariaky hinaga wangkinbo 2012 kumgu session gara katikara 
LNC gu ladbam sai suijiu khengkhai-e. Dr.Hunibou niu raopad khaibambo ariak 
khuong se witathui lumak bamdi suiye chiudi pawan sai suijiu wisanlura leng kam 
kali lanjiudi bamkhe. 

Pawan kalangbo lungga class VI to X katang lengdi ariak liyang padlu Manipur 
Govt, niu di recognise thiulu High School Leaving Certificate Examination gadi 
pijoukhaira maihina aruonglu chunkhat thiujiu Rapiw zan gasu ten ncham bamkhe. 
Tingwang tudi ariak machapad maitudi dihj iu thuonkiu-e. 


Dated Namraining, 
11 - 11-2011 


Ch. Dithinbou, 
President, 

Liangmai Naga Council, M anipur. 



Dinkapau khaibo cham 



India govt, niu padih lungnah hina tu ariak pisikhairabo gu policy ga Ministry 
of Human Resource Development niu Sarva Shiksha Abhyan (SSA) kubo program 
khat taliu padle. Haibo program hang ga India pabam hina ga maidung tu papuipiu lad 
gasu ariak pisiramatanbo-e. Noble program hainiu Liangmai aliu lenghdi pajat kawibo 
pisikhaijiu alad ganiu tasi katileng ngoulubo hai aliu san wibo-e. Manipur state govt, 
niu Ministry of Human Resource Development gu guideline hang ga maihina leng 
common syllabus taliu khaijiu katirabo ariak khuang lyangpadkhaiye. Mathiu tu palam 
(study object) khat ga kati khairp leng jeng niu khat thiubo syllabus machaa mibo-e. 

Mathiu niu pakhung khat palad lad ga thinjiu katirabo khuang ‘Lianglad kati 
lukhe’ pachen ‘V’ haise class V ga katira leng Manipur Board gu English Course 
Book ga niu Lianglad lam chalipad khatdi Liangmai gu characham kasia khaitonlu 
Dr. Hunibou Newmai niu raopadbo monuscript se software gasu phuikhaide. Lianglad 
ga ariak wajiu raopad mide. Hainiura karaibo gu makge chiudi ariaky ga thinjiu 
katirabo khuang lengra haise niu karaibo akhatle. Masuang ting lamdi katikhuang 
thiujiu kasia raopad mibodi bamme chiudi katilugap makbo niu kawi -kasa khatdi 
Literature thiujiu tathuibo-tathui makbo siluson makge. Thaimen Dr. Hunibou 
Newmai niu raokhai lubo haira taten thiujiu ariak kyga kati lujiu pasai muikhang 
rabo ga phipkn kawibo thiu sune. 

Lianglad hai thai katang lung ga katilubo lad thiu makbo jeng niu chaladzai, 
chakhuan ga khatdi spelling ga kakeng maileng ncham kamakbo wajiu daolu buiye. 
Chiudi hainiu ra maoson mibodi makge katiwang dasai ncham kamakbo hina kam 
macham wang kamlu sune Chiu malumme. 

Liangmai Literature Society niu haibo ariak khuang ga kasuibo pikhaide. 
Dinmibo kumjiu katin bijiu wirabo hina katinjiu muikhangra maihina nkha bamkhe. 

Lakjiu tenkhaibo piutu dihjiu thuankiude. 

Dated Imphal, 

The 23 r ^ August 2011. Kaikhamang Daimai 

Secretary, 

Liangmai Literature Society, Manipur. 





Thuankiubo cham: 


Tingwang lungsiat pien niu aliu Liangmai zad lad ga ariakynah dung tu kati suira chiujiu 
SSA hang gasu macha pad suisai chiu matan khaideja wangtang lulakbo bammibo jeng niu 
Liangmai Literature Society tu alamlujiu phui katinmak kasabo phuikatin lanlu liangpadbode. 

Haibo “Lianglad katilukhe" chiubo pachen Nia gasu Ma-ngiw (ll-V) katang hai Board of 
Secondary, Manipur gu ariak khuong (Course Book ll-V) gasu Lianglad lam chalipadbo-e. 
Pachen khat lengra masuong Mn. Kaikhammang Daimai niu taliu padbo Paphibang chiubo 
khuong bamkami jeng niu pachen Nia gasu mangiw katang leng taliu mibowe. Haibo ariak 
khuong dung Lianglad lam chalira kamsubo wan ga Maikimai niu paliu leng kasuibo jaiga ariak 
rao kami jeng niu aliu leng wangtang kalakbo kengjiu bamme. Siniu, ariak khuong lung ga 
bambo characham dung nai Chamshing se kakeng ra I niu aliu Liangmai leng wirabo jai ga chalyi 
kadad khaimibo-e, nkiujiu Liangmai gu chabangcham nai chamsing raokhai sanmibowe. Aliu 
Liangmai lad hai pakhuan khat paramba ra madai mangiw bammi chiubo ga spelling jutam 
maksai daulak jutam radi pathak kung chiubo kengjiu bamme! Sikumbo tun ga SSA Text Book 
Committee Liangmai (2008) gu member kasia tu madin thiulu kamkhai deja mathiu chunning 
gara kamwang tanglu lakde. Sigasu, pawan di tanang Ian chiu kami jeng niu Ai niu lukanibo 
chang gadi taliu khailu makde. Mathiu niu aliu mao Kuak khaira mide. 

Sichiujiu, haibo ariak khuong hai nah maitu kati khaibo wan ga katipao dung niu phui 
minjiu phuilu nahmai dung tu katikhai sai ariaknah leng wa kawi kengjiu dausanlu sune chiu 
malumme.Aliu lad gasu shaarak nabidi nahmai dung tu ariaky ga katikhai bisai alad-alui ga 
kengjiu wisanlu sune chiujiu malumme.Thaimen ga aliu niu maningbo maksai lunibo kum 
kamtanglu makliudi pasai su mathiu aruonglu kam madio lanra kamkhe. 

SSA hang ga madam khaibo Text Book Committee, Liangmai gu member dung paliu 
zan dinbo ga, Mn.N.Awangbou, Mn.Dm.Tadimmang, Mn.(Late)N.Piulinbou, Rev.Mairilungbou, 
Rev.K.Namjinpibou, Mn.B.Kadinlungbou khatdi Mn.Tanlungbou paliu mathiu tudi thuankiu-e. 
Paliu gu pawan kakungbo wajiu raipadlujiu phui katin khaibimaksai haibo ariak khuong se pad 
ngam lakraye. Nkiujiu, atu pachen II nai pachen III rao nkhakhai bibo Rev. K.Namjinpibou nai 
Mn.Kengsungbou Marianmai khatdi typing nai computer setting ga nkha khaibo 
Mn.Ajengbou Newmai, Mn. N. Prabou, Mn.Witambou Marianmai, Mn. Kaimaraibou Newmai 
khatdi Hamai Press nai Hamai English School, Namraining gu staff mathiu tu di dijiu thuankiubo 
madukhai-e. 

Kanambo ga, haibo ariak khuang macha padra suikhai bibo Kadampao Tingwang khatdi, 
Liangmai Literature Society Manipur nai Liangmai Naga Council, Manipur gu jupao thiubam mai 
mathiu tudi chunwibo nai thuonkiubo madukhai-e. Mathiu niu suikhai bisai taduan 6-8 katangdi 
2012-13 lung ga machapadra karam bamme. Mathiu Rapiw ga nkhakhengjiu bamkhe. 


Namraining Tamei Hq. 
11 - 11 - 2011 . 


Dr.Hunibou Newmai 



Palung ga bambo 


Pariak Pazan 

1. Kamuong 

2. Duanwibou Paky lam malan wang-e. 

3. KalenKawi 

4. Chalu tien kathiumai 

5. Tmgkai 

6. Tatien Maranbo pui 

7. Chamlen 

8. Chakha 

9. Octalulu 

10. Lilliput ga Mn. Gulliv er 

11. Tmgwang 

12. Train Kari 

13. Tingwang Bensiam hinatu Lungsakhe 

14. Buangsulo I Wang bamde 

15. Ningtingbo Maipiu khat 

TADUAN 1 
KAMUONG 



Tingpuk lam ngangsu, 

Lentad kinbo kamuong tu phuilo; 

Phuijiujiu tahne 

Aidi suilu lentad kinra kumme. 

Aj iu j ing j ing bamniye 
Kamuong kang kadi-kasem tu 
Pariak chakra kambi 
Lenwang aruonglukaangkhatthiumi! 

Kamuong kamangbo lenkhang sai 
Tingpuak jau tajut khang, 

Charih bambo shingbang shingnuh tu, 

Kajin khaijiu paliu charih pikimkhai. 

Kamuong kasiara chakhau mengh kum, 

Chamai ju di kum kasiara. 

Kakeng niu mily dung piuriang tagyi tiukin kum. 
Kasia niu charam lun gya pad khai kabam kum. 
Phuijiujiu tahne kamuong yo natura ! 

A j iu j ing bamniye pawan machang 
Chiudi naju jingsu tingthung wangsai 
Chamai chakhao pa-nbai bamphiukam naye. 


-Vivian G.Gould. 



TADUON 2. 

DUANWIBOU PAKY LAM MALANWANG-E. 

Thainai Duanwibou paky lam malan wang-e. Pahai 
Bangalore ga Computer Science kati loilu examination 
pidialu wangkinboi. Duanwibou paky ga wangtangbo wan ga 
papui,patanpui khatdi pachi nai pachinao paliu chunwijiu pad 
adao-e.Duanwibou tanpui zan niu Chunkawangliu chiu ku- 
e; pahniu pachi nahbo piu tu ngaokhailu padiu wibo pamalan 
hahde! 

Duanwibou pui: Awangpiu! nang kasha kathiu hahjiu wijiu 
wangtanglubo j eng niu Tingwang tu thuanne. 

Nagu examination ra dekum kamkhaimilo? 

Duanwibou : Tingwang lungsiat pien niu agu exam kam 

mawidia mide. 

Pachi :Awangpiu! nang chariu mibam rabo-e 

kilunglam ngut mathakmilo. 

Pachinao : Yo! kilunglam ngut Tingwang tu thuankiubo rathoi luraimikhe.Nak 

khaisai pakaa-paphen mai wang bup bup misai kabuakge.Oh! 
apiunahbo nai anay di padkinde pijiu apiunahbo tu kakheng 
thiukhaimilo. 

Papiunahbo : Yo! Tingwang tu thuanbo dam lumachamlubo saisu npoulankhe. 

(Papiunahbo niu Duanwibou phisui makjiu chaky ga wijiu wang 
tanglubo gu thuankiubo rathoise lukhaide.) 

Papiunahbo : Awangpiu! nagu examination ra dekum khaimilo? 

Duanwibou :Tingwang niu nkha khaijiu agu exam ra Iniu kasikatang ra 
kamkhaimide; Tingwang chunde. 

Papiunahbo : Tingwang niu mao makjiu nkha khaimiraboi manang dulo.Napiu 
shaimibo sai pachang siakra I niu natu nkhikhai siak rabode Aidi 
alunlung shaju mijiu natu Ira nkhi khailu makde; nachi niu napiu 
thiuj iu natu nkhimawi khaimiboi patu ra mangaiwi makge. Nang niu 
chakam kawi daulubo naihra nachi nai panao tura napui napiu thiuj iu 
chakhuang thiuj iu lunglulo!I ranaleng kakheng thiukhaibo makjiu 
tashen chalan ra khatdi nkhakhailu makde, kemkhaidulo. 
Duanwibou : Apiunahbo: naliu mathiu gu rathoinai shen-lan nkha khaibibo jeng 

niu agu tasi katiluboi.Siniu Tingwang tu aliu mathiu thuanjiu khat 
khat tu kangam ngambo katang nkhajiu lungraboi. Naliu mathiu pao 
I ra phungjiu bammiboi. Wide, naliu mathiuleng thuankiubo gu kalen 
poi poina phyngkinne. Awangpui nang niu naleng kadalusai akinah 
mai mathiu leng nzan khailo. 

Siga pakikhun mai mathiu chunwijiu Duanwibou niu phung wangbo chaphai- 
tanyi dungse patanpui niu zan khaide. Sigasu, pakyning mainah dung mathiuleng 
katiupot zankhaijiu kiningmai mathiu di Duanwibou chaky lam wijiu wang tang lubo 
gu Tingwang tu thuankiubo dam lumachamde. 

TIENALIKHE: 


I. Maniubo kekenkaklo. 

1. Duanwibou pakylam wangbo ga sao sao niu sunpad daolo ? 

2. Duanwibou saoramlam meng degu tasi katijiulo? 

3. Duanwibou wangbo ga pachinao niu delad dinlo? 

4. Papiunahbo niu Duanwibou paky wang tangbo ga delad lad dinlo? 

II. Naky riang-rui tu detiu kulo chiubo sisan lukhe. 

Kamlenkhaibo: 

Napiu tu ponbo piu tu nang detiu kuralo? Apou 

Napui suong katingbo piu tu Apou(charah pou) 

1. Napiu tanpui tu _ 

2. Napui suong nahbotu _ 

3. Napiu tu ponbo pui/Napuitu ponbo pui _ 

4. Panao tu ponbo pui tu 

5. Pakina piu tu _ 

6. Natanpui kina tu 

7. Nachi nao tu 

8. Nachi kinatu 

TADUAN3 
KALEN KAWI 


Apou ape kating ken gara aliu Liangmai di 
Maikimai (Meitei) kumj iu chamih maitu papiyu mainiu 1 
kulu katiu kyikhaijiu patan paliyu wan thiulonj iu bam 
niu-e. Chiudi tuhoi aliu ken gara Khristen racheng 
tadmibo ga khit khitjiu apou-ape chengriak kawibodi 
kengjiu kamtah mide. Maikimai niu ra haichiu chamih 
chawan thiumi mai patan-panah tu katiu pitiu khaibo tu 
“Ningol Chakouba” chiu ku-e. Tuhoira Maikimai 
kikhun khat niu panah chamyhpui tu raikachangbo “ 

Ningol Chakouba” kamkhaibo racham inking macham khe. 

Maikimai Laima chiukubo pui niu chamyih thiulubo sai raikachangbo ‘Ningol 
Chakouba’ gapakilam tadbo rachamme. Patu hai papui, papiu khatdi papiyupiu niu 
kungchang kung-e. Siniu, pazan di kumi mazajiu ‘ Awangpui’ chiu ku-e. Papui nai papiu 
khatdi papiyumai niu Laima tu kungbo hai mai dinsilakge. Chiudi, pakimai kalek shabo 
jeng niu panah chamyihpui leng wakawi kengjiu pikhai ngam makge. 

Chiudi ‘ Ningol Chakouba’ wan wang subo panay (Pakinapui) niu Laima leng 
charashy, katiupot kawi wibo liyulu pabang thiukhai biye, phunglu papiu kilam mengde. 
Sibonaih ra paky se biak masan siaklu chaky tailik liklu patu pakimai khonjiu bam 
niude. Laima tu papui nai papiu niu chunwijiu adaolu patu chakhuang thiubo nai lungsabo 
niu fuijiu nkhikhaide. Patu katiu-kasak akhimawi jiu nkhikhailu paleng kalcn thiujiu 
papui niu tanyina kawikhat pikhaide patanpyu niu paphai leng Kashmir phai kawikhat 
pikhaide. Tiujiu,Laima niu papui nai pachipiu tu chunwicham dinjiu thoikhaibide. 
‘Ningol Chakouba’ ga kikhun maileng patan-palyu chamyih mai niu thoikhai-c tiubo 

hai Maikimai lengra wikachangbo kalen khat thiujiu 
chamiyh mainiu papui-papiuleng pikhaibowe. Sichiujiu, 
Laima puipiu niurapanahpui leng kalen kawi kengjiu pikhai 
nideza kahah jeng niu pakilung makmide! Simakdakjiu paky 
kama ga kari kawikhat wang mathak khaide! Paky suang 
hahjiu phuibam garikhangmai khat papon thiu mawilu pad 
achi! achi! tiu Laima tu kusude! Laima niu paky lung lainsu 
paju mahen pad phuibo wan ga David chiu kubo chinggen 
mainah takum wajiu suang lam Laima kiga lungjiu ariak 
katij iu bam khaibo piuse niu-e. David hai naluing ga papui 
kamyihpui chagan-pyubon zonjiu Maikimai kining kining 
ga tadruan wangbo wan ga Laima pui niu lungsaye chiujiu 
pi ariak katikhaijiu paky ga pilung khaiye, Chiujiu, Laima nai David hai pachi-kinah 
poncham lubo siak kum lungtan khang-e. Tuhoira David hai ariak kamsilu chakam kadi 
kamjiu tascn chalan mali malanjiu thin mibo-e. David tu Laima niu ngaolu pachun 
wijiu pakpad 

adaode. David niupachipui leng-e chiujiuchapotpaman kakung kungbo kengjiu 
kalen thiujiu pikhaide. Laima nai David gu kawibo Iunlung ngaolujiu siga bammai 
hina wa maning toude! Pazat tarn tam bamdi, paky riang-rui mak bamdi Ichat niu 
khatleng aliu niu taten kawi tien len khaibisai kikak wijiu wang kinbo chaken gara 
lungsiak lurabo-e tiubo David nai Laima kikhun gasu ngaolude. 


TIEN ALIKHE: 

I. Pahang ga raokhaibambbose ken mawilu kekenkaklo: 

1. ‘N ingol Chakouba’ chiubo ramba ndelo? 

2. Laima tu pakimai niu dechiu kulo? 

3. Laima leng panay niu nde liyukhaibilo? 

4. Da vid hai dechiuj iu Laima kimaitualamlulo? 

5. Haiboracham gasu nang nde sisanlulo? 


II. Pahang ga raokhai bambo chamengh nai chaladkeng phuilu aliu Liangmai dechiu 

kulo tiubo dinlo. 


Napui sairiubo Napui tanpiutu Nasingnahpui Napiutanpui 


HI. Liangmai cheng ga bam niubo khatniu khatleng kalen kawi pibo changee zan 
dinlo. Sigasu, tuhoi tadkinbo characheng gadi bamsai dinlo. 


5 



TADUAN-4 


CHALU TIEN THIUMAI 


India hai khenrang thiubo chawangdih kadibo khatle. Haibo wangdih ga chamai 
pariak kengjiu bamme. Masanjiu dinsai kadirih ga chamai riak keng kachangbo 
wangdih China sai ga aliu kadih di bamme. Palam hina ga India di disu-thengsu 
inide. Chamairiak kengbo jeng niu 
katiu-kasak di kengjiu kamlu maksai 
lungsilakbo jeng niu India ram gahai 
chalu tien kathiu mainiu pariak keng 
diang-e. Chalutien kathiu mainiu paliu 
lai khaijiu tatien thiu khai maksai 
chamai sijiu won sao niu makotralo? 

India gu naimik padlam bambo pra-thiujiu Manipur ga lungbam mai niu paliu 
lai khaijiu chaky-chalu tien matanjiu tien kine. Tatun chakien naimakjiu nson kalu 
buangsulu katiu makimjiu chalulam tadthon: Tingthiu bamdi tingriu bamdi soumakjiu 
patien karabo tien khaibo jeng niu aliu maihina won magiu lubo-e. 



Taningdih lam lungbam mai ra chalutien thiujiu bamdi haijiu kha chariu makge. 
Matom alui niu chalu phura khatdi kanuatrabo sung kari niu kambo jeng niu pawan di 
watheng makjiu chalu kadi dibo kamlu-e. Tadui hahbidi azai kadi dibo gasu machine 
niu tadui juwang kamlu-e. Paliu lengra changam taduan _ 


tadchang tadle. Tasiu pad makeng radi kaditam wira 
chalu ga (Chemical Fertiliser) chapiu marajiu miusy 
piwi khai ngamme. Tingkum khat ga atiat lonnia rabo 
chamiu di khailu tasiu kengjiu daolu luwe. Chiudi, 
sikumbo chapiu marakhaijiu atiat lubo tasiu se tiubo 
ga apumleng ra wimakge chiu phaimiu dung niura dinne. 

Chinggen lam ra maluanglu tienbo jeng niu chalu 
tien thiumai dungdi chariu-e. Tasiudi kengjiu atiat 
lumakge khatdi Shingbang singnu huithon luimibo jeng 
niu tingdi thiubibi tadui di hahbi bikumjiu taduilu poi 
poina tien maidung di tadui hahbo jeng niu chariu diang- 
e. Tadui ludi kiluang gasu pabam diukami jeng niu 
chalutien thiu khairabo wandi tamme. Atiatlu tasiu 



phunglan bodi, tazengdi nchum khai makeng-e; siniu tasiu mandi kung-e. Chinggen 
lam bambo taduilu kasiara Ningkhuang semjujiu matom niu kamdao lakjiu chamai 
niu kambo jeng niu chalupou dung chariu suijiu cha-ngam kamme 

Chamainah hai tiumaksai daulakbo jeng niu chalutien thiubo hai pra kathiubo khatle. 
Chalu tien thiumai hahsai tasiu ronna makjiu kaki kibo chagan-pyubon khatdi charashy 



di pawan machang dau ngamlakge. Paliu niu chariujiu alin-tamra, charashy bang 
lingkhaibibo jeng niu aliu mathiu parashy chiukin bo-e. Chalutien kathiumai kakengra 
kalek shabo jeng niu maikhat niudi paliu tu tathou kukhai makge. Chiudi, paliu hahsai 
tasi kasimaidi, chawang maksai katheng kadimaidi tiumakjiu ringsi lulakge. Siniu, 
chalutien thiumai tu aliu chakhuang thiubui siakge. 

TIENALIKHE: 

I. Pahang ga maniu khai bambo dunghse kenkaklo. 

1. India mai kakeng niu dechiu thiulo? 

2. Manipur ga bammai dung niu detien thiu makenglo? 

3. S inggenlam bammai niu maluanglu tien thiu making ma tadui lu tien makenglo? 

4. Chalutien thiumai niu tasiu maakbo kakiki nde-de aliu leng pikhailo? 

5. Aliu niu soutu chakhuang thiu siak ralo? 

II. Haiga bambo Rabbit niu chalad keng kasia kajuanglune. Sibo ladkeng dungse 

khaolu pahang ga maruang bambo bam gase khaibilo. 

Nson Rumme. Chalutien thiumai shingbang chariu. 

1. Chalutien thiumai dungra_kalu sulu chalulam tadle. 

2. Ajengning ga bam mai suang chinggen lam bammai niu chalutien 

thiubose_diang-e. 

3. Maluanglu tienbo hai mathiu leng_. 

4. _tu aliu niu chakhuang thiu diang raye. 

5. Tadui hahmibose _hahmibij iu-e. 

TADUON-5 

TINGKAI 


Tingkaiyo! naky hai delamlo? 
Khouring-khauna, chamaina katana 
Napien gasu chunwi chunsabo dau 
Pating pawan sai suijiu nangdi kalijiuma? 
Napien gasu pating pawan kalibo tu si; 
Chakien,Karia,Tatun,Tathe pakhiang nase 
Nang wangbo gasu simasanhi. 

Gandana hina natu matadjiu lung. 

Tingkai yo! nap- l ia i saogu gandamlo ? 
raiuong, pavek, pabam hina ga 
Nang ra kahahbo thiuson mak! 

Nachun wibo naihsai wahina nui rimrim; 
Madia riribo singpon singnu dungdi 
Chunwijiu nasai suilem soumak 
Pawan saisui Rapien rim kawi nang niu 
Maihina leng phung wang soumak; 



Tingkai yo! Nalun dekumlo? 

Maihina niu nang nai tiucham-sakcham tantan 
Chiudi nazuthui kawi sera ngaolumak maidi; 
Nachun wisai wahina manuan riri; 

Nalung poam susai tasing tatu malaijiu 
Chaky-chalu kam matah kammi! 

Ngaolumak, Nang lungpun kasa kum kadihriga; 
Nasiat nai Nawat niu Kadampao lun thiu. 

TADUAN-6 

TATIEN MARANBO PUI 



Pariga bambo menghse phuilo. Haise, maipui mai dung shenky ga chalyi thiu 
bammai khangsia niu chakha zonbam, khangsia niu chagan-pyubon jon khatdi khangsia 
mainiu chaphai-tanigi jon tiu bambo-e. Haibo puidungse changam maranbo pui dung-e. 
Paliu niu shenky ga tadlu paliu kyina tu nkhabo thiuj iu rangkang kikhunleng phiu v/angj iu 

bambo-e. 

Haiga ntao bambo puizan Wiluniliu chin ku-e. 
Pahse Kawaluang gasu nson kalu wan chak 2:30 a.m ting 
gasu chagan- pyubon phunglu Namraining shenky ga zonra 
paphi niu tad tadbo-e. Kawaluang nai Namraining kak hai 
mathakbam 7 (km) kumbo-e. Pabangh karidbose phunglu 
pakaang mainai wanchak 2:30 kumbo gasu paphi niu 
tadmeng Namraining ga chagan- pyubon se jonlu nson 
wanchak 7:30 ning ga paky lam malanwang-e siehiulu, 
chalu lam tadlan tan tanne. 

Haiga chaphai dak 
bambo puise Maikimai (Meitei) pui-e Pah niu 
Makiphai pazat zat keng dak padlu paman chiula lajiu 
jon ne. Haibo pui niu takheng phai di, tazi hamphaidi, 
tanyinadi pawan pawan saisui daklujiu sise jonlu panah 
maidung tu makotle. 

Pahang ga tadiu dakbambo 

puitu phui lanlo. Pahse nchun-nien soumakjiu aliu Liangmai 
phai pazat pazat dak padlu jon jonne. Pah niu phung bambo 
tadiu se Maikimai (Meitei) niu nrilam dak bambo nai richam 
makge. Pah niu dak padbo chaphai tanyihnase ra asiuwe, 
pawandi ngut nkiu-c, Tathua khaipadbo ga ngaowidi ngaowi 
nkiu-e. Siniu, paman di kung nkiu-e. Haibo puise chaky chalu 
thiuson makjiu chalang thiulu, pakyina tu nkhajiu kikhun tu makot kin bo-e. 

Haiga bambo pui sira nkhaa phunglu tasing 
phungzon kinne. Mariuhlam meng tasing kashaibo 
renlu nkhaa bangh thiujiu phung wang jonne. Haibo 
puisedi pakasuangdui man niu panah maitu pi ariak 
kiga lang khaijiu chariu suijiu pakikhun tu nkhajiu 
bamme. 

Phuilo,aliu Liangmai pui dungdi npiumai suang 
monjiu tatien-charui thiujiu pakikhun tu macha bamme. 

Paliu niu ka-ngam ka-ngambo jaiga kikhun leng rangkang 
phi wangj iu pata-panah tu macha bambose pazat tu khatdi 
pa Rapiu tu machabambo-e. Siniu, makebo pui paleng 
wimisai mai shambamdi waleng chakmakbo pui khatdi 
Tingwang tu pingmakbo pui khang khat khang nia niu zou 
zonjiu khatdi papum zonjiu bambo jeng niu aliu Liangmai pui dung tu maning mala 
midukhe. Liangmai puidung gu kawibo chiubora, chariu khcnghjiu patah-panah won 
makhe kinbo jeng niu Tingwang tu khatdi aliu pui dung tu thuankiujiu khatdi chakhuang 
thiujiubamkhe. 

TADUAN- 7 
CHAMLEN 


Kakung singnah Namraining 

Tuhoi aliu Liangmai kakeng niu lungbambo state Manipur lam ga sikhainiye chiu 
maniu khaibo nagu chamlen se 2011 kum Chagahiu jengtung khat gasu ngaolude. Wide, 
tuhoi tuhoi Manipur state hai dechiujiu bamlo chiubo lamga kasia natu pisikhaine. 

Manipur chiu kubo state ga charapien reng khat ga charapien pazat kengj iu bambo 
kum chamai pazat kengjiu lung aruang bamme. Manipur n-gang ga hai azengnin g kawi 
bamme sise Maikimai (Meitei) ramme. Haibo ajengning ga Pangalmai, Marwarimai, 
Sikhmai, Bengalimai, Assamesemai, Nepalimai, Biharimai, South Indianmai, 
Maruangmai khatdi katam tammai kengjiu lung aruang bamme. Haibo azengning n- 
gang ga Imphal chiu kubo Dihshing khat bamme; haiga mathiu aruangphung thiu-e. 
Haibo, azengning ga Loktak chiu kubo azai kadi khat bamme hai ga chakha kengjiu 
daoluwe. 

Manipur gu naimikpad nrilam se Tangkhul Naga 
mairam bamme situ Ukhrul District chiu ku-e.Haibo ram 
ga Sirui chiukubo kadihri pabam katambo ga hahbo rapien 
khat bamme. Haibo rapien zanse kadihri mathiu niu Sirui 
Lily chiu sikamme. Sirui Lily pien hai pazan katadbo rapien 
khatle. Charapien kawikum Aliyumai (Tangkhul) lad di 

wakasimai khatdi pazat 
padihtu kakungmai kengj iu 
bamme. 

Manipur gu tingpilam Tahamjam (Senapati) chiu 
kubo district ga hai Maomai, Paomai, Marammai, 
Liangmai khatdi Thangalmai poupe ram kawi khatle. 
Haibo ramlung ga Khungchaimai (Kuki) nai Nepali 
maidi kengjiu lungbamme. Haibo ram gahai Dzuko 
taning hai maisuang kahahbo watwibo bam khat hamnie. 
Haibo bamga charam kawi phui kanimai niu tasuat wan wangsai takitad karcn renne. 
Tahamzam Disrict hai Alushy nai jiang boam lingpad makengbo bam khatle. Nkiujiu 
katam tambo charashy pazat kengjiu padbo kadih khatle. 

Manipur gu Tingnuh tarn phuisai Tariangluong (Tamenglong) District biirnme. 
Haise, Zeme, Liangmai Maruangmai khatdi Npuimai dung gu charam me. Haibo ram 
ga charashy kengjiu padbo kadih tarn kawibo bam khatle. Tariangluong district ga 
Maashy, Kihom, karampi kengjiu padbo bam khatle. Kachaanui di kengjiu padbo, 
chagan-pyubon khatdi thingna kengbo district khatle. Haibo bam ga pazan katadbo 
Zailad, Thalon turungky (Tharon cave) Piuluang (Piuluang Meadow) khatdi Nbiu 
tabaton (Barak water fall) bamme. Haibo bam dungse chamaitu kamyibo watwibo 
bam dung-e. Namraining(Tamci) gu karampi, mangteh, mangaina khaddi katam tambo 
chagan pyubon gu tiuwattu machanlumai sangmai hina niu huijiu bambo-e. 

Manipur gu tingrunlam phuikiu lansai Chandel district bamme. Haise, Analmai, 
Maringmai Mayonmai khatdi Monsangmai ramme. Haibo bam ga Khungchaimai 

kasiadi bamme. Haibo ram hai tashing tadui wibo khatdi chali-chala thiuwibo ram 
khatle. Pazan tadbo Moreh namdih haibo district lung ga bamme. 

Manipur gu tingrunlam Churachandpur chiu kubo district khatdi bamkhaye. 
Haibo bamse Hmar mai, Mizo mai, Paite mai khatdi Khungchai mai ramme. Manipur 
gu maluanggen district lungga ariak kasimai khatdi Government gu chakam kadi 
kammai keng kachangbo district khatle. 

Wide, Manipur gahai charapien reng kum ngaowibo kadih khatle. Chiudi haibo 
bamhai rangkang joumakjiu maksai tanim pimakjiu taten kamazi ronna tensilakbo 
state khatle. Nkiuziu Bandh, Economic Blockade, strike kam makeng jujiu kalek 
kashamai khatdi tatien kawi tennimai lung daolakbo kadih khatle.Haibo ram gahai 
taten kawi tensimak tiumakengni chiubo mai kengj uj iu rangkang khatiumai niu tatun 
tingga mariu ga tadkiusai tabatbo kakengsuong monne. Chiudi, Manipur kadih hai 
tingkai, tadui wibo donniu lung nmanbo ram khatle. 

Wide, tuhoira Manipur lam ga nang kasia silude, pasai niu tacham kasan kengj iu 
pisikhailanne. 


Namang wilo. 


Nang niu kungbo 
Duanwibou. 


TIEN ALIKHE: 


I. Pahang ga maniu khaibambo se kenkaklo: 

1. Ukhrul ga saoram mai zat lunglo? 

2. Tamenglong district ga Tingwang besiam kawibo ndede bamlo? 

3. Dzuko taningse ndebo district ga bamlo? 

4. Analmai, Maringmai khatdi Mayon maise debo distirct ga lunglo? 

5. Loktak zaise debo tun ga bamlo? 

6. Mizomai, Hmarmai khatdi Paite mai hai ndebo district ga lunglo. 

II. Pahang ga raokhaibo lam ga nangniu kasi katang rilo: 

SiruoiLily, Piuluang Meadow, Dzuko Valley, 

LoktakLake, Thalon tuning, Zailad. 

m. Pahang ga raokhai bambo ladkeng lung ga pagiak kasia joumakge, sibo 
bamgakhaisanlo. 

_ A_P_R, I_;_A, M_G_A_D, 

T_H_MZ_M, 5 P_OM_I. 

TADUAN-8 

CHAKHA. 

Chakhayo! nangranakandi hah! 

Nagiudi hah, naphi nabendi hah! 

Dechiu nang tad mariujiulo! 

Naphaidi hah, tathe padsai agyi makina? 

Tatun kiu tadui dijiu tasing tatu malaisu sai, 
Nang nde ga baikhaijiu lo? 

Najibam di simak, nangrajison makjiiima? 
Nchun-nnien soumakjiu taduiziu ga 
Tad mariujiu nachun wiziu lungkin 
Nachunsajiu kapbo khuan di chiu mataimak 
Nachun wiziu nuibo khuandi chiumak 
Naringting tu maning khaijiu maisuang hahye! 
Natu dambo Tingwang di tasijuwe. 

Chunwijiu pagan dam hina niu thuankhe. 



14 




TADUAN-9 

OCTALULU 



Naikhat chunding wan ga Sangsithuibou 2 d agansubo ga pakireng lung ga maikhat 
chalui thiujiu lad mariubambo ngaode. Sibo naih nchunse hiuben mawijiu masim rim 
rimbo-e. Chiudi, sibo naih nchunse palun katambo piu khat paladdi tamsinlu chalui 
thiujiu tadbambo ngaolu palui khon tu nkingjiu bamde. Sibopiu chalui thiuloi kazi 
thiuloi kari “Nang saolo? chiu Sangsithuibou niu maniu sude. 

“Azan Alex chiu ku-e; Sangsithiubou yo chiu sangmai piu niu nkaksude. “Nang 
dechiujiu azan silujiulo? Nangtu I wadaudi ngao matai makhaye chiu Sangsithuibou 
pasuang hahjiu maniu lande. 

Ira naliu gu kadih gasu makge. Octalulu chiu kubo chagan (planet) katambo lamsu 
wangbo-e. Agu spaceship nakireng lung ga mathak khai bamme. Nagu charapien rim 
manam wizumijiu situ phuira nareng ga wangbo-e” chiu Alex niu dinne. Sangsithuibou 
niu paben mazat lam phui padbo ga ka-mawengbo wabung khat kadih ga dungkhai bambo 
ngaolude. “Alex nang dechiu azan silujiulo” chiu Sangsithuibou niu maniu lande. Alex 
niu poukakge, “ Oh aliu Science lam naliu suang kutap tapmibo-e. Aliu niu sangmai 
khat tu adaosai akonsai ga khaikinbo machine poina niu palam ga pakhiang na pisikhai 
kamraye” 

Sangsithuibou: Naliu gu maniara maisuang hah chang-e. 

Alex: Nang niu aliu gu kadih ga mengsai nasuang kahah kahahbo kengj iu 

ngaochang ngaorabo-e. Naliu niu ra aliu tu hah tangra kungsui mide. 
Sangsithuibou: Nang niu dinbo se majiye. Chiudi, aliudi science and technology 
gara kamsisui khang kinboi. 

Alex : Yo majiye; nangdi aramlam takimeng phui khai raoma? 

Sangsithuibou: Idi tadkhai niye, chiudi aleng ra makum tanglakbo genlam 
bammide. 

Alex: Nang niu tadsui sai kakungbo khatdi hahye; tuhoi di tadsui ye. 

Sangsithuibou: Tuhoi niu tadlu dedao malan wang lanra; wangtang kalakbo ladle. 
Alex: Tuhoi tadlu tingben makhaga natu I puiwang lanbine, pawan kam 

mahah takhe. 

Sangsithuibou: Kachang siakbo ma? Apui nai apiu nson sumakhaga wanglan siaklu 

ma? 

Alex: Manangdulo, I aratbo lad khatdi dinlakge. 

Panai khangnia Alex gu Spaceship lung ga ngut Alex niu sibo kari thourabo bamga 
ntaode; Sangsithuibou di pakhen ga wang taode. Alex niu wangtang khat minkhaibo 
ga Spaceship se pakhuan khatdi pad makjiu lenkhang mide! 

Sangsithuibou : Wow! nagu Spaceship ra maisuang hah 
change! Watheng makbo lung ga panai gu 
spaceship se chahiu chagan lenton khang 
sude. Maisuang hahbo rnazat mazatjiu 
lemtad meng panai gu spaceship se tad 
nuwang kachia rengmun kadibo khat suang 
ga mathak khai mide. Panai gu kari lung 
gasu padbo ga rengmunse paruan na lepad 
sude! Sibo ramlung ga Sangsithuibou 

ngutbo tingga maisuang hahbo watwibo chaky kadibo khatdi 
kakubokengjiungaode! Siboramga bambo npuidih sidi 
dichang diye masandi masan chang masanne. Pasuang hah 
diangbo khat niu sibo ram lung ga khaoring di kengjiu tad mariu 
kinbodi agao lude, chiujiu chaqui nai tathan mathenjiu bambo 
ngao lujiu pasuang hah diangde! 

Sangsithuibou niu pasuang hahj iu bambo ngaoluj iu Alex niu pakhu 
ga dinne, “Aliu ram gara tathiu-chari maksai agi-athoubo khatdi 
hahye. Chamainah di chakhaopui nahdi agyi-manaijiu 
lungbambowe; chiu dinde. Sangsithuibou niu charam awa tad 
wangbo ga sibo ramse shingbang-shingnuh niu madiariri sigasu 
charapien pazat pazat pien majin bambo ngaode. 

Sangsithuibou: Alex dega ariaky dung bamlo? Naram ga ariak nahmai dungtu nde 
ga katikhailo? 

Alex: Haigara ariaky tamsinjiu nahmai leng khaison makge. Paky ky 

ga computers gasu tasi katibo-e. Haigara naliu kum ariak n-gabo 
di bamson makge, tanim tiubo di bamson makge. Pakamsi si 
saisuijiu patien ten leng matanbo-e.” 

Sangsithuibou: Naram haira aliu khulam nai wadi ncham makge. Kadihri ga chariu 
kachangbo kalek shabo chiubu haidi naliu gara bambo ngaopad 
makge. Naliu khugasu aliu wakawi kengjiu katira bamme.” 

Alez: Maj iye hai gara maihina lungchang phung kamme. Maitu sontiubo 

di hah, kalek shabodi hahye; kadampao Tingwang tudi chakhuang 
thiujiu palad mazai kamme.chamun nai tatien di tad macham me. 
Wide, nson tingben pad makha ga natu kapou khai lanbine. 
Panai khangnia Alex gu spaceship lung ga ngut lanlu kadihiri 
lam 

malan wang lande. Watheng makbo lung ga Sangsithuibou kireng lung ga wang mathak 

khailande. 

Sangsithuibou: Thuankiude, Alex! namian wijiu wangsulo, pasaidi atu puira wang 
lanlo ania adaolan lankhe. 

Alex: Wide, Sangsithuibou, ania hai tuhoi ra chakaa kawi khat thiumide. 

Natu adaora I wanglan sangzingsune. “Wijiu bamsulo.” 

Sangsithuibou spaceship gasu buang kiumibo ga Alex pagu 
akhamse nkhamlu param lam lenwang lanmide! 
Sangsithuibou pamang kum pachang kum pachun wijiu 
chalui thiu nging ngingjiu pakilung lam ngutmide. 


TIEN ALLKHE: 

I. Maniu khaibo kenkaklo: 

1. Sangsithuibou kireng ga souram maipiu nchun tadkiwanglo? 

2. Sangsithuibou kaapiu zan dechiu kulo? 

3. Alex ram ga mengbo ting ga tasibo nde nde ngaolo? 

4. Siboram ga lungbo nahmai dung dechiubo zai ga ariak katilo? 

5. Sangsithuibou dekumbo wan ga paky lam malan wang lanlo? 

II. Pahang ga raokhai bambo ladriang lung ga ladkeng kasia khaitang makge. Sise 
chabeng lung ga khai bamme pathou kachabo phuilu kahahbo khai ga rikhailo. 

Tathan 

Mathen 

Octalulu 

Pasuang 

Pah ni u ga meng tangbo ga _________ nai chaqui 

bam niubo ngaolu_hahmide. 

III. Chaladkengh ka-akibo khai ncham khailo. 

Tien alikhaibo. 

Kabenbo _______ Tamiubo. 

Katambo_Padiat. 

Kawibo_masianbo 

Majibo_Kasabo 

Karipbo_nkhuibo 

Pathen_kakenghbo. 

IV. Nang hai Sangsithuibou-e chiu maninglu Octalulu ga ngaolubo kawibo ladkeng 5-rilo. 

TADUAN 10 

LILLIPOT GA MN. GULLIVER. 


Mn. Gulliver hai malee khat ga phaimiu thiujiu chakam kamme. Sichiujiu, 
menkhat sibo malee se charam kadiu lam tadbo ga duinaih ga matin khaijiu Mn. 
Gulliver makbo kakimai hinara tadui ga kahak shat khai kam mide. Mn. Gulliver hai 



tadui ziakasibo piu khatle; siniu duinaih gase tadui ziapad chapyuh kak khat gu 
rampung gen-ga soukhaibo ga chariu juhmijiu zitadmide! 

Mn. Gulliver rakpad lanbo wan gara patu chalangriang kum siambo riang niu 
singkun khunluratting khaidiajiumalaipad lakmide! Sichiujiu pasuanghah bambo 
wan ga paphi lam wakhao buang khang kinbo ngaode! Sibo khaodung se pagalam 
buang khangtangbo wan gara sise chamai poi poina tazum khat kumbo kubo maidung 
bam niu-e. Watheng makbo lung ga chamai poina dung niu papum majiufui mide. 
Pahniu maraajiu mahu khangbo ga chamai poina dung se pingjiu pak kam mide! 
Pahniu palai khaijiu mahu bamdi chariangse kamtap ngamtah mide. Sichiujiu, chamai 
poina dung seniu patu chakenpi (Tathupi) poi poina niu keptaojiu kam mathiyu khaidc. 
Kanambo ga Mn. Gulliver mahu tahj iu paliu tu kulanlu wathak thak kamj iu pah mariu 
mide paleng katiu kasak pikhelo chiu khengbo ga paleng katiu-kasak kengjiu phung 
wang sude! Patu rat kamijeng niu tason khailu chamai poina dung niu buang khang 
pamun ga katiu pot phang khai sude! Pawon pi magiu khailu patu ra phut pad pingbo 
jeng niu talai ralu wathak thak kamlujiu sibo riga khang ratkhai lande. Chiujiu, patuse 
chakon 1500 niu sibo talaise zulu wang charahky khat lung ga wang vangkhaide. 
Param mai hina wang Mn. Gulliver tu paliu suang hahjiu phui karende! Sibo wangdih 
janse Lillipot chiu ku-e. Sichiu prammai wangdihpiu katangna wang phuitangde. 

Paliu majang madiat khangbo wan ga Mn.Gulliver hai chamai kashabo 
maimakge chiubo Lillipot mai niu silubo ga patu vangkhai bambo gasu phut padlu 
pamaithiujiu bamra wangdipiu niu suikhaide. Naikhat ra Mn.Gulliver takitad kinbo 
Ion chamai poina kashabo khang charuk niu patu chakenpi niu muilam mik mung ga 
kepkhai jiu kam mathiyu khaide. Mn.Gulliver palung paomjiu paliu mathiu tu katunlu 
patiang takhao lung ga kate khai mide, khang khat tura kajuang tiurabo thiak thiujiu 
pamunki ga phang khaira kamsude! Sibo chamai poinase kapmaraa jiu kuak khaira 
khengbo jeng niu phut khai bide, kaki maidung di kapjiu kuak khaira khengmibo jeng 
niu mathiu tu phutkhai mide. 

Kanambo gara Mn.Gulliver Lillipot mathiu niu kakungbo chakaa khat 
thiumide.Chiudi, paliu gu taduang Mn.Gulliver niu tiu loiwang mibo jeng niu paliu 
lung 

manang mibose pahniu ngaolu paliu leng changam kawi kengjiu kamdialu alem khat 
taliu lu pramlam malan wang lan mide. 


1TENALIKHE. 

I. Maniubo kenkaklo: 

1. Mn. Gulliver dechiubo thak thiujiu malee matinbo gasu duaklulo? 

2. Mn. Gulliver rakpad boga pah nde ngaolu khatdi patu dechiubo zai ga 
khai dialo? 

3. Patu charahky ga min wang khaibo Ion sao sao patu phuira wanglo? 

4. Mn. Gulliver niu chamai kasamai khang charuk tu dechiubo zai ga kapin 
khai milo? 

5. Mn. Gulliver nde tounglu paramlam malan wanglanlo? 


II. Pahang ga raokhaibambo ladriang dung ga kahahbo 
chalad keng dungse maipui khat won lung ga khai 
bamme. Sibo ladkeng dungse khoilu maruangbo 
bamga khailo. 

Naikhat chun amamglam I chapyuh kak khat lam 

takitadle. Siga__maipiu khattu adaowe. Patu 

pingziu I pakra kamsude chiudi pahniu atu minlu pagu 

_lung ga atu khai mide. Chiudi pagu takhao 

se_niu -e. Sibo ki gasu_I 

paklan lude. 

III. Pahang ga roakhai bambo ladkeng ga 
maruongbo bam gasu palam kasia dinlen khai bambo 
phuilu makatkhailo: 




TADUAN - 11 
TINGWANG 


Ting-kadih hai sao gan damlo? 

Maluang kaku nai ramzengning kawi: 

Duinaih pathen padiat, tingpuk gu pakuat 
Phuikhailu makum khaisai maisuang hahjuwe! 



Dechiujiu, chahiuh, Naimik khatdi chagan dung tu 
Paliu npui leng taliu khaijiu pachun kathiu kum tad kinjiulo? 
Tingkum sang sang nacham mazaijiu lungkin 


Chamaina tura nang nde maninglo? 

Maisuong hahye Nagu ningting hai! 

Khouring, khounah, shingbang singnu 
Kati-kadi katahina damra makumpad lubo? 

Naben sem kawitu ngaolu Natu thuanmak tahlakge. 



Charapien kawi dung tu ngaosai nawat tu makum, 
Kabunluong tu ngaosai Nagu agyi-njangbo tu maning, 
Tingthung katan, duidet kadi, azam chami tousubo tu 
Ngaosai, Nalung paom tu mai maning kamlak. 

TADUAN-12 
TRAIN KARI 


Maluong mah gadi, 

Ramzengning gadi, 

Singgiu kadi mah gadi, 

Soumak jiu tadwang kin. 

Chamai tudi phung fuilu, 

Paliu gu chamlen humh di phung; 
Paliu gu chabang paman kakungbo 
Hinadi phung wang soumak. 

Pathen niu kaniu kum 
Padum, padum, rat taruanglu; 
Nchun, nian, tamiu, kaben 
Soumakjiu tadwangkin. 

Maluong mah gadi, 

Ramzengning gadi 
Singgiu kadi mah gadi 
Soumakjiu ton wang kin 








TADUAN-13 

TINGWANG BEN SIAM HINATU LUNGSAKHE. 

Apao hai thainai pachun wijiu nuirim jiu aliu tu ku-e; “Wanglo atalimai dung! 
naliu khuga thainai characham kawi dinlanbine. Tingwang niu damkhaibo khouring 
khounah mariuh jiuga singpon riga pakmariu khatdi lenkinbo phui khaibo ga naliu 
chun wimakma?” 

Wimaningbou: “ Yo, Apao, khouring-khounah gu kawibo 
khatdi pageng aliu danai nang niu din 
mawijiu dinkhaibi, aliudi khouring 
khounah khatdi thingna tu kamshat 
lakde chiu aliu lung ga chaplude. Nang 
thainai decham dinlan ralo? 

Papao: Thainaih ra naliu khuga shingbang, 

charapien khatdi thingna lam ga dinkhaine nkinglo. 

Wijiliu: Wow! Kingkhaini kalang mide dinsulo Apao. 

Papao: Tingwang bensiam ruang ga shingbang nai charapien hai Tingwang 

juthui kawibo lunglenbo-e. Shingbang hai chamainah kum tad 
mariu ngammak bamdi khouring kum pashiu shijiu lungbo-e. 
Shingbang haidi pasiupum kadih ga kaikhaisai puaksujiu muikhang 
aliu kum shailanne. Shingbang niu tingkaidi kammasan, tingdi 
pikam agyikhai taduidi papen gasu wibambo-e.Shingbang niu 
naimik nbiwse patek thiuj iu matimbo gasu naimik nbi w ga bambo 
chamai shaisuibo nbiw sedi matim mibo jeng niu chararein kasha 
kakeng gasu aliu tu juduak khai-e. Shingbang puak makengbo jeng 
niu aliu dihga kamin kiusuibo bam wajiu gasu di kadi kam matip 
khaiye. Papen gasu makhui niu matimlu chapyu kawi kampad 
khaiye. Pashy gasudi thingna chakhao puinah won magiu khaibo 
riga chara marahmai leng chapyu kawi kengjiu pikhai-e. Shingbang 
kasiara shaikiubo ga dikrabo singleng pibo ruanna makjiu 
singwanggasu tiuwi thubo chapien di kengjiu chamainah leng 
pikhai lanne. Oh! shingbang gu kawibora Nian dinjing, nchun 
dinsang bamdi din kam lakge. Chiudi, achun shabo khatra wa 
maning phusi makmai paleng ruanna kasimai khangsia niu 
shingbang panghui huithon lui mibo jeng niu tadui di hahwang 
bibimi, tingdi thiubibi mide! 

Wimaningbou: Ayo! aliu chamainah di ningtingbo saothiulu kamenghbo aruanna 
atu kamshat rabo tien ten makengbo thakge mai maning kam lakge! 
Apao yo, charapien lam gara dekumlo? 

Papao: Charapien kasiara taduijiu gadi pienne, kasia ra kadih mah gadi 

pienne kasiara singdih kakulam toulu pienne. Ndiu takuangpien 
ra nson naimik padsai pienfak padlu naimik kiu lanbo nai 
nchamjiu kuilan miye. Tadui takuang pienra nchun piensang khailu 
naimik padsai kuilan 



22 



miye. Chakungpien kasia ra chahiu sum pien khai. 

Christmas rapien chiu kubo rapien 
kasiara Chakehiu jengtung 25 naih 
nchun manna pienne chiu-e. 

Wiziliu: Maisuang hahye ja? Charapien wat hai! 

Thingna lam gadi dinkhailo Apao. 

Papao: Thingna haidi Tingwang bensiam ruang ga 

maisuang hahbo kawi khatle. Paliu bendi hahye 
chiudi, paliu mun niu paliu shitleng thiu mawi 
wijiu thiulu lung ngamme. Thingna kasiara tathe padjiu agyiju 
misai agyiju makbo bam ga mathak phung 10,000/20.000 ndiubo 
lamsu lenwang tinglum padlan makthen bamrabo-e. Siniu tathe 
padsai nbiwgiu khen tarianglee ga taweng bonah kengjiu lenwang 
tathe loimak then lungkhai khai-e. Sikumj iu tadui minah kakengdi 
Maikidih Loktak azai ga tathe padsai kengjiu lenwang bamkhai 
khaiye. Sichiujiu tathe loijiu tinglum sulan misai pabam bamlam 
lenwang lan miraye. 

Wimaningbou: Paliu dung hai charam ndiu chang ndiubo lamsu lenwangbo hai 
paliu npui tadmao milakj iuma? 

Papao: Tingwang niu paliu leng ningting kawi pikhai mibo jengniu paliu 

wadaodi npui tadmao makge. 

Wiziliu: Apao! Thingna nai chakhao lamga dinsan khairailo. 

Papao: Yo! Thingna kasiara pashit di ponson makge thingna katarribo shit 

ga nbum khailu pigom makak khailu tanpadsai paruan na leintadmi 
miye. Sikumbo thingnase English mai 
niu Cuckoo chiu ku-e. Sigasu Ake nai 
Ajeng nchong ra chalad katikhaibisai 
chamainah kum chalad npou ngamme. 

Thingna kasiara nchun chalui thiu sang 
sang-e. Akhiureng niu chalem 
lemsusai maisuang hahbo wat wiye. 

Sigasu, Manipur ga Maikimai niu 
sangai chiu kubo chakheng haidi 
kadirih ga paman kakungbo chakheng 
ka-tarikbo khatle. Sisi Kaibul Lamjao chiubo bamga bamme. 
Sigasu, Kadih ga hahwang mibo kapeng haidi aliu Liangmai ram 
chiubora Piuluong gasu Remtah luangren katang ga kasia bamme. 
Sise kadirih paman kakungbo tazuang khatle. 

Wiziliu: Apao! chakhao kadibo makjiu khaoring poi poina chiubo ra 

matiang nai makhui kumbo khaoring dung hai nde pageng bamjiu 
Tingwang niu damkhai jiulo? 

Papao: Tingwang bensiam hinasembidi dibidi pageng bamkam boi. Warik 

poi poina nge chiujiu pageng hahye chiu suimakge. Phuilo! matiang 
nai makhui niu saomakjiu tatien thiubo jeng niu paliu won 
magiuleng tingkum chang kamlu-e; Matiang niu kadih bunglu 
namdi kawi taliu lu-e; makhui niu maisuang hahbo lunlung ga paky 
ponlu chapyu wajiu kawibo makhuidui chamaileng di pikhai 
bamme. Haichiujiu, chamainahniu matiang nai makhui gasu tatien 
maranjiu lungrakatilu-e. Thingna gasu tinggen lam lemra Aeroplane 
taliu padle; chakha gasu taduijiu lam tadra submarine taliu padle. 
Khaoring khaonah ga ruanna makjiu tashing,. tatu, taniang. tadui 
tingkai khatdi naimik nbiw tu matad mawi kalujeng niu aliu 
chamainah leng maisuang hahbowat wibo kengjiu taliu padjiu tuhoi 
aliu thinkinboi. Sichiujiu, aliu chamainah niu Tingwang bensiam 
hinatu matad mawijiu phuilusai wakawi kengjiu sisanlura bam 
khaye. 

Wimaningbou 

nai Wiziliu : Tingwang bensiam hai maisuang hah chang-e! masuangra Tingwang 

bensiam gupawatsitanglumakniu-e. 

Papao: Yo, Tingwang bensiam maisuang hahye palamra hai pakhaing nase 

aliu chamainah leng wira macha khaibo-e. Aliu gu chabangcham 
ga phuilo, Singbang-singnu, khaoring khounah pakhiang na 
damlubo saisu Tingwang niu chamainah tu dam kanam kachang 
boi.Sigasu, pabensiami hinatu phui-nkhikhailu chamainah leng 
kagengbo ga thinkhaijiu Tingwang ken kam madijiu lungra 
pikhaiboi. Chiusai aliu chamainah niu khauring-khaunah tu 
pangkam kamshat, sigasu, singbang singnu panghui huithonlu 
charam chami kalai kinbose wiye khatdi majiye chiu nanai 
maningma? 

Wiziliu nai 

Wimaningbou : Majimakge khatdi wimakge Apao! Tingwang bensiam hinase 
chamainah leng pageng bamjiu dam khai bamboi. Siniu, Singbang- 
singnu khatdi khauring-khaunah tu pasai kanah leng maning makj iu 
aliu luni kashajeng niu khatdi wasi kamak jeng niu tien bambo 
hinase mathakmira aliu kaa-phenmai gadi aliu pui-piu gadi din 
mawijiu din khailu maihina Tingwang bensiam tu akhi mawij iu 
akhira kamra mide. Apao yo natu thuankiude. 


TIENALIKHE. 

I. Pahang ga maniu khaibambose kenkak khailo: 

1. Papao niu Wimaningbou nai Wiziliu ga nde racham dinjiulo? 

2. Singbang niu aliu chamainah leng kagengbo nde pikhailo? Palam 
mangiu dinlo. 

3. Khauring-khaunah gasu aliu chamainah wa kawi kengj iu aliluwe, 
chiubo lam ga nang niu kasi katang dinlo. 

4. Aliu ram ga bambo chakhau nai thingna zan nang niu kasi katang 
dinlo? 

5. Aliu ram ga bambo singbang zan dejiu katang nang silo? 
pakhaingna dinlo. 

6. Tingwang niu dekamjiu chamainah tu dam kanam kachanglo? 

II. Charapien lung ga roakhai bambo ladkeng gasu phuilujiu pahang ga maruang banibo 
ladriang ga shet khailo. 


Aliu ringting ga _gu pawat sisanra kengjiu bamme. 

_aliu kamshat makraye. 

_hahsai aliu wadaodi lungsilakge. 

Tingwang_kakiki tudi aliu nkhi khai maksai aliu chamainah 

lungchariu raye. 

TADUAN-14 

BUANGSULO I WANGBAMDE! 

Ringbo Tingwang tu majang lungbam mai aliu tura nson sujilu pachamkeng 

kenra nai patu kahumjiu chunwibo daulura makiang 
khai tan tanne.Chiudi, karingbo Rapiw Tingwang tu 
simakmai Namdih ga lungbam maitura nson machang 
mai katam mainiu makiang khai tantanne. Sichiujiu 
naikhat Withoilubou namdih khat ga takimeng 
papaoky ga riukhaide. Pahra nson kalu sulu Tingwang 
chamkeng kenlu Patu kahumlujiu papaoky nkham 
lepadbo ga ariak hum khat maziulu kamun ga taliang 
diabo ngaolujiu setu phuira kinkiubo ga sibo ariak 
gum lung lamsu Withoilubou! Withoilubou! atu 
khipad khailo! chiu kusude. 

Withoilubou Newspaper humse khipadlu phek padbo ga Mn. Newspaper pachun 
wijiu nui rim rim jiu judao sude. 

Withoilubou : Hi! Mn. Newspaper wibam ma? 

Newspaper : Wibamme. thuankiude. 

Withoilubou : Natu pakak kak gara adao dao-e chiudi nalam ga I ra simasanjiu 
silu makge. Siniu nalam ga atu masanjiu din khai suima? 

Newspaper : Yo! dinbine. I hai nson machang 
kadihri ga padbambo simak daolakbo raha hina nchun 
phiusanglu phungwang wangboi. Pra thiujiu, tuhoi, tuhoi 
padbambo kadihcham kawi kasha, mathen cham, chalyi 
alyibo cham Science khatdi chahiuh chagan lam ga 
chiujiu tarn tambo raha phiu maduilu phung wangboi. 

Haibo tacham phiu madui maidung tu Reporter chiu ku- 
e. Sigasu, tacham phungwangbo hinase Editor chiu kubo 
khao siniu maji ka-nkhuibo phuiminjiu phuilu rikhai 
raye.Raikachangbo lep gase praa kathiubo lad, niabolep 
gase Editor gu chamkeng khatdi wakasimai khangsia niu 
tacham raolen khaibo. khat Editor leng chamlen khaibo 
chiuj iu bamme. Si'bo saisu mathencham khatdi adver¬ 
tisement chiujiu plep kengbo sai suijiu pazat pazat raokhai ye. Maihina niu chiujiu 
atu ramgunjiu khonlu tacham maniu-e. Karai gara I hai apon shaye, chiudi tuhoira 
pawan pawan gu phaini piyulu karujiu lungkinne. Karai gara I di chamainah di chariu 
suijiu tacham phiulu macha bamniu-e. Chiudi, Computer wangmibo saira taten hina 
maliuh mide. Nkiujiu, tacham phungwang mai agency di kengbi bi mijiu wahina 
wikhang mide. Haikumbo agency aliu ram ga tacham phungwang bambu Kasia dung 
zan nangdi silubo niu wiye; paliura, Reuter, Public Trust India (PTI),United News 
India (UNI) kumbo side.Aliu Liangmai gu thiujiu di Newmai News Network (NNN) 
hai maranjiu tatien thiubamme. Kanambo ga, achun kashabo khatse rathaiken gu 
chamainah dunghai changam kawi kamrabo khatdi kamlubo chamtu suang, tathiu 
charicham khatdi khat khat tu din mashabo chamtu ramgun 

diangbo bamme. Siniu, nangra duanwibo chamtu agunjiu khonbamlo! 

Withoilubou : Thuankiude, Newspaper! thanai nang atu wakawi kengjiu pisikhai 
bide. Ania naimachang adao tan tanra Tingwang khuga kakheng thiujiu bamkhe. 

TIENALIKHE: 

I Maniubo kenkak mawikhailo. 

1. Saoniu News papaer tu adaojiulo? 

2. News paper niu decham phungwanglo? 

3. Nang kentao mibo Newspaper 10 zan dinlo. 

4. Newpaper gu Agency zan nang niu kasi katang dinlo. 

II. Kamuongjiu ga ladkeng kasia nbai khai bamme. Sise phiulu maruangbo bam ga 
khailo. 



Thaiken ga mai kakeng niu duanwibo cham tu suang_kenni diang-e. 

charah tu kasimai niu nson kalu susai_tu adao rai kachang-e. 

Namdi ga lungmai__ tu simak maira __ ___adao rai kachang-e. 

Naikhat Withoilubou_ky lamtakimeng riukhai-e. 


27 




TADUAN-15 

MNGTINGBO MAIPIU KHAT 


Wikhangbou hai chaluten thiumai ningtingbopiu khatle. Pahra chang am marannc 
chiudi panah mai khang mangiu sera make kamme. Paliu niu papiu tu wadaodi nkha 
khai makjiu taki zing zing-e. 


Wikhangbou tingkhangjiu papum 
son wang mibo wan gadi panah 
maidung paliu lunlung kali 
makbo jengniu palung chariu 
sude! Dechiu sai panah maidung 
paliu lunlung kalilu ralo chiu 
makumlu naikhat panahmai 
dungtu ku maduilu haichiu 
dinsude. 




“Anah maidungyo! Ira shaiji sune, siniu I niu aringting ga philubo chakhiu- 
chalan dungse naliu nchamjiu zanlulo. Haibo khiu-lan dungse akilu ga nphum 
khai bamme. Naliu chaluse chumawijiu chulu phiulo ” 


Panah maidung haibo chamse chiu khaibo ga paliu diw 
wisude. Paliupiu niu dinbo khiu-lan se padam dam zan padsai I 
haibo gu lune maksai haichiune chiu makum karen sude. 




Ira motor bike khat lune. 


Ira akaamai tu majanglu jou sakne 



5 Ira charam taki ronne. 


Ira wa-ngam kam 
makjiu zijing jing ne 

Ira tiuwi wibo tiu 
kanithen tiune. 



Wathcng makbo lung paliupiu shaimide. Paliupiu shaikaji shaikari paliu meng chaluse 
chujiu papiu niu baikhai bamme chiubo sen-lan bungse phiu sude. 



Chalu pathen padiat chujiu phiu sude chiudi papiu niu nbaikhai bamme chiubo 
rangkang bungse wakhat di phiulu makge. Chalusera kafuat niang niang mide. Sibo 
rangkang bungtu phiujiu paliu jengdi kengjiu hah khaimide. Kanambo ga paliu wa 
maningtaude! 


Aliu chalu hai kafuat mawi mide, chamiu ling khaisai wirabo-e. 

Yo, Yo, Yo, Yo, Yo, 

Chamiu lingkhaibo ga maisuang hahbo wat wipatjiu tasiu kengjiu daulude. 

Tasiu tiukam lakjiu malipadbo hinase jonbo ga 
rangkang kengjiu daulude. Tuhoira paliu chunwijiu 
paliupiu ladkeng tu maning taude! Paliupiu niu chalu 
ga chakhiu-chalan phum nbai khaibamme chiubose 
cha-ngam maran sai chakhiu-chalan kengjiu chalu 
ga bamme chiubo tuwe chiubo silude. Sichiujiu, 
pasaira paliu hai cha-ngam maranmai thiujiu 
lungwij iu aman kam mide! 

Aliu di tatcn maransai khatdi Tingwang tu pingjiu majibo tien tenjiu lungsai 
lungwi-singkhiujiu lung aman lubuiye chiubo haibo racham gasu silude. 



29 



TIEN ALIKHE. 

I. Maniubo kenkaklo. 

1. Wikhangbou se dekumbo mailo? 

2. Wikhangbou nah npiumai khang dejiu bamlo? 

3. Panah maidung ga Wikhangbou shaira maga nde delad dindialo. 

4. Makebo nahdungse papiu saira maga dindiabo cham chiulu nde kamlo, khatdi 
paliu degu daulo? 

5. Paliupiu niu dindiabo ramba silubo ga makebo nahdungse dekumjiu 
lungmilo? 

6. Haibo racham gasu nang nde sesanlulo? 

II. Palung ga roakhai bambo charachamse kenlu pahang ga roakhai bambo Iadriang 

ga machang makbo ladkeng dung se siangkhailo. 

1.1 ra_ingne. 

2. Chalu_niang mide. 

3. Tasiu chiukam lakjiu__zonbo_ 

4. Aliudi taten maranjiu khatdi _ lungsai 

_racham gasu silude. 


III. Pahang garaokhai bambo wamengh se phuilu/kadahlu chaladkeng machang makbo 
gase khailulo. 

TADUON -16 


WISULANBOU MAKE TAHMIDE. 

Wisulanbou hai tingkum charuk tingmibo npiu mainah khatle. Pahai ariaky 
lam tadrabo sung tingmik marinpuiting mathen jing jing bam gap tahniye. Pahai 
ariak kcnrabo sung tiu makenglu zibose masendiang-e. 

Sichiujiu naikhat nson Wisulanbou mathenra papamleng 
phiujiu tadpadbo ga Wikhainiliu ariaky lam tadra tadpad adaujiu 
patu mathenra khansude; chiudi, Wikhainiliu ariaky lam tadmak 
daulak siakge chiu suimakjiu tadmide. 

Wisulanbou palung makjiu tadpad lanbo wan ga N-ge kliat 
lenwangbo ngaolu papamleng mathen ra khanlande. N-ge sedi 
panah maileng katiu phiulu phung wangmak sai panah dung 
kamee meeshat raboi mathen nanglakgc chiu dindialu lentadlan mide. 

Tuhoira, Wisulanbou pacheng shaijiu tadjat padlanbo ga Khuigiuna kliat 
charapien buanjiu bamniubo ngaolu patu mathenra npaolande! Siga, khuigiuna niu 
dinne; “Akaaboyo! I ra makejiu pawan kam mahah daulakge. Plamra, charapien ra 
pakien thiuboi siniu, pienbambo tingga makhuidui leng machalu 
maksai pasai I delamsu lulanralo. Nkiujiu asung maikhat niu di 
awon leng kamwangra hahye. Siniu, I ra mathenkin nanglakgc. 
Nangdi, matha pageng hahbo ga pawan kam mahahjiu mathen kinra 
suang tuhoi pawan bambo ting ga pasai nang chariumakra wakawi 
kam makenglulo” chiu dindialu lemtadmide. 

Haichiujiu, Wisulanbou nchung thudjiu tadpad 
lanbo ga matiang dung npusuijiu paliu bang 
phunglu buangkinbo ngaolu paliu tudi mathen 
nchamra khanlande! Wisulanbou niu dinne, “Akaamai dungyo 
naliu chabang karid phunglu mathakzat makjiu tadkinbose 
chariusui mibamraye. Pawan khat naliudi mathak khailo aliu 
mathen machamkhe”. Matiangpui dung niu dinne, “ Awangpiu 
yo! nakumjiu aliu di wangam kammakjiu mathen jing jing 
kinmisai Tatunwan wangbo ga aliu nde tiujiu ringralo ? Changam hinase pawan ga 
tienkhailu maksai pasai lungchariu raboi. Siniu, nangdi pawan bambo ting ga nang 
niu tienrabo tiendon se tienlulo chiumaksai pasai nang chuakraboi.” Haibo lad 
dindialu matiang dungdi patien tien pujiu tadlankam mide. 

Tuhoira, Wisulanbou wa makum taude! Pahniu mathenra papam leng khanbo 
ga suikhai makbo, Wikhainiliu, N-ge, Khuigiuna khatdi 
matiang dung tu maning khaibo ga paliu khang khatdi pakumjiu 
matha pawan kam mahahra suimakge. Chiujiu, patu paruanna 
makum khaibo ga kadihri ga pahniu make kachangbo mai 
thiubain niu-e. Sichiujiu, khuigiu nai matiang lad chiukhaibo 
gapahdi tuhoi nahtingpawan bamkhaga tasi ningtingphiujiu 
ariak katilu maksai pasai pahdi chariusangjingraboi chiubo 
simasan lude. Nahdao ani-arang thiujiu apui apiu lad phung 
makjiu tasi phiumakjiu lung amanjiu 

lungrai misai pasai Ai tingkhang kalek pui-piu thiusubo wan ga lungchariujiu maning 
kamlak raye chiubodi sisanlude. 

Sibo naih gasusujiu Wisulanbou ariaky lam tasi katira tadlanjiu pagu ariak se 
pawan ga kenmawijiu kenlu; pawan ga tiu-sak, pawan ga mathen khatdi pawan ga 
taki, pawan ga zi chiu lunglanmide.. Sichiujiu, palunlung kalilu lunglanbo naih gasu 
pakaa-paphen maidung suangdi wi nkiujiu lunglumide! 

TIEN ALIKHE: 

I. Maniubo kenkaklo. 

1. Wisulanbou tingkum dejiu tingmilo ? 

2. Wisulanbou nde kamni kachanglo ? 

3. Wikhainiliu ndelam tadra padbo ga Wisulanbou tu adaujiulo ? 

4. N-ge niu papoi dung leng nde phungwang maksai papoi dung dechiumi ralo 

? 

5. Wisulanbou mathenra papamleng khanbo gasu nde kawi sisanlulo ? 

DL Pahang ga raokhai bambo ladkeng nai pamengh phuilu sibo sai suijiu maniubo 
kenkaklo. Khatra naliu siwira kamlenkhai bamme. 

Wikhainiliu nde kambamlo ? 

(Ariak, ken) Wikhainiliu pagu ariak ken bamme. 

N-ge nde kamlo ? 

(Takhonpui, pon, lem)_ 

Matiang dung nde kamkinlo ? 

• (patek,pon, buong)_ 

Khuigiunah nde kamkinlo ? 

( dui, matin, rapien)_ 

HI. ‘Pawan machang’ khatdi “wadaodi “ chiubo ladkeng niu thinlu chaladriang ga 
maruang bambo gase Siangkhailo. Nang siwira khat kamlen khaibamme. 

I wadaodi ariaky ga wangri lakge. 

1. I_agu kadihpao dung lad phung kenlakge. 

2. Aliu kamai dungnai___agi athou makra-ye. 

3. Aliu_ariak mak-mak raye. 

4. Aliu_aratbo cham dinmak raye. 

5. Aliu_taphanbo lad famak raye. 

TADUON - 17 
SHINGBANG 


Shingbang yo ! nawat kawibo maisuong hahye! 

Nashy niu mariu mai dung won pi magiukhai; 

Napum niu mania kawi thiu, nake niu dikrabo shing thiu; 
Namien, nagyi khatdi nanui niu chapyu kawi thiu, 

Nang kajui niu chabin tadmai mathakphung thiu; 

Nang kabam jeng niu kadih tam nai kadih lun piwikhai. 

Madia riribo pyubon nang niu tingkai tu pi agiri rikhai; 

Nang kabam jeng niu taduidi pachun wijiu luang; 

Khauring khaunah pakhiang na chary kim. 

Nashung kawibo ga kasuan kashamai madun phung thiu; 

Padih pazat leng papum pipadjiu tadkinbo tatan-chahot 
Mathiu inbaiphung nang niu pithiukhai; 

Kamao kameng mai nashung ga mahiura wangdi kalanmak. 
Napam ga juanwang mai hina ri-nga kamnaye. 

Natu mainiu mathad bamdi nangra wadaodi wanmak! Wu 

Nalun ngaotahmi bijiu tingdi thiyudiangmi, taduidi hahbi bimi! 
Natu nkhikhaira malumdiabo aliu chamainah 
Wasi kamak jeng niu katah hinatu kamchariu 
Kuak khailo aliu mao! naikhatra lungli misune aliu! 


■'"i> 



TIENALIKHE: 

L Maniubo kenkaklo. 

1. Shingpum niu nde mania kawi kamlulo? Nang niu kasithen dinlo. 

2. Shingmien nai shingnui niu chamaileng nde kawi pilo? 

3. Shingbang kajui ga saokum mai gu mathakbam thiulo ? 



4. Shingbang hahsai kadihri ndekum ralo ? 

5. Tingwang bensiam dungtu nkhira Tingwang niu saotu bensin dialo? 

II. Shingke ga raokhai bambo ladkeng phuilu pahang ga raokhai bambo ladriang 
maruangbo bamga khailo. 

1. Charapien rim_wiye. 2. Shingmien hai_kawi khatle. 

3. Shingke hai chamai niu_rabo mania kawiye. 4. Shingbang ga thingna 

_ponkhai-e. 


5. Shingnui niu_tu patek thiu-e. 

TADUAN - 18 



I Dechiujiu shingbang tu 
paman kakungbo mania 
kawi khatle chiujiulo ? 


Shingbang jiu ga nang 
lunglu shingbang wat 
simakbo sidi aliu papiu 
maimaode! Phuilo! 
nang niu naimachang 
thinkinbo raoritang sedi 
tasing gasu taliu 
padbo-e. Aki mai niu 
lungbamboky, chabam- 
tazi, thinsu kamalai 
tasing jao makjiu lungsi 
lakge; ariak gum katang 
tashing gasu taliu 
padbo-e.Tasing hah niu 
sai amang kumjiu aliu 
lungbam niu rabo-e. 



Apio! Shingbang puak 
phuitud bamkhaye. 
huithonmi bidi puak 
khang lan laraye. Ndetu 
manang ralo? 


Makge, awangpiu! Shingbang 
khat niu thin-npiu suira leng 
hai tingkum wajiukha ngutbo-e. 
Sigasu, shingbang kasiam kadi 
phuison makjiu khatdi pasai 
kanah leng maningson makjiu 
panghui huithon luimisai 
pageng kabambo wan wangsai 
tasing hahmiraye.Nkiujiu 
taduidi hahbi miraye tingdi 
thiyubi bimi raye. Tuhoi 
kumjutjiu aliu tashing majian 
maksai pasaira lung chariu 
sangjing raye.Shingbang hai 
huithon makeng misai kadih 
maluong dunghai piuriang 
ronna bamniu raye. 

Shingbang hahmibo ga dechiu 
tadui hah suralo khatdi ting 
thiyubi biralo ? 


Awangpiu yo! nangdi matadj iu phuilo shingbang kakengbo bam ga tingdi 
agyibun bunraye, duirua di wirabo-e masandi masan raye.Shingdi puak 
makengbo bam ga tingriu khaidi kamin kiumakeng makraye.Tingriu kiubo 
ga shingnui dung niu kalengh mibo ga tingpuak se sinmatan ngam makge. 
Sigasu, shingbang hang ga nkai khaibambo shingnui dung niu tingriu 
duise danklu marid khaibo ga taduise chungdiami raye luangbidi koina 
luangraye. Siniu duiraukdi shingdi kengbo bamga wi nkiuraye. Shingnui 
niu naimik nbiw hai patek leng thiubo jeng niu naimik nbiw ga kabambo 
chamai shaisuibo nbiw sedi matimluboi; sichiujiu.singbang niu oxygen 
tinghai chamaileng kawibo sidi pikhai-e,aliu khauring dung siw kataniabo 
carbon-dioxide sidi shingbang niu patek thiujiu matimluboi.Shingdi kengjiu 
kabam jeng niu aliudih ga pawan ga tingdi riubamboi; shingdi hahmisai 
tatun chaken di kabuak mibo suiye chiu mai wakasimai dung niu dinne. 
Ting pawan ga riutah misai chaky chalu kathiumai leng di kabuakjiu katiu 
kasak di riangbi bikhang suraye. Ting thiyubi bimibose nang takumchang 
matadsai silusune. 


Awangpiu yo! aliu leng pageng bamsiakbo gara 
shingdi hai huiluthin-piu siakraboi. Chiudi.nang 
niu dinbokum tuhoi rangkang lunibo khatdi 
aleng ronna kasibo gasu shingbang panghui 
huilu jonkinbo sera mathak siak rabowe. Chiudi, 
aliudih ga wasi kamakmai maikhuon khuong 
kamakmai kengbo jeng niu kham silulak bambo- 
e. Maidung paliu chun thiuwarig majimisai 
wirabo-e. Chiumak dasai aliu gu taduan tanu 
lamra maihina lungchariu miraye. Siniu, nangdi 
nakaa naphen mai gapisimawikhailu paliu pui- 
piu nai paliu singnah mai ga paliu niu dinkhai 
lanbisai taduan-tanu leng kashabo tien hai 
mathak mibodi suiye. Sichiujiu aliu niu 
shingbang-shingnu dung tu nkhi mawi khaibisai 
aliu chamainah niu lung amanraye. Aliu tah-nah 
mai lung aman rabo lungchariu rabose tuhoi aliu 
ben ga bammide! 


Apio! sichiusai dekamjiu 
aliu dih ga shingbang tu 
pi panghui huithon 
kinjiulo? Sikumbose 
kham silakjiu ma? 

Apiu yo ! shingbang gu kawibo 
khatdi aliu chamainah leng pageng 
kabambo kengjiu thaira sisan lude. 
Mao makjiu I niu ka-ngam katang 
j shingbang tu nkhijiu lingmakeng ra 
kamne khatdi akangmai dung gadi 
shingbang gu paman kakungbo 
khatdi pawat kawibose dinlenjiu 
pisikhaine. 


TIENALIKHE 

I. Maniubo kenkaklo. 

1. Ariak gum se degu mania niu taliulo? 

2. Aliu niu shingbang huithon makeng misai degu padralo? 

3. Shingbang niu chamai nah siu sira pibo tinghai zan dinlo? 

4. Deniu tadui tu pikam masan khailo? 

5. Tingriu kiubo ga shingmian nai shingnui niu dechiubo zai ga kamintu khamlo 
khatdi tadui pi chung khailo? 

II. Shingbang huithon makeng misai chamai nah leng kashabo khatdi chari u rabo 
kengjiu bamme chiubo silude.Tuhoira, Tingwang bensiam kakikidi aliu niu kam kacha 
bambo gasu chariubo kengj iu bamme. Sibo lam ga kasia sisan ra kamkhe. Dincham 
panbo ga; 

Aliu niu singgiu dui kam taniajiu khauring-khaunah mathiu niu sakbo ga chara 
kasha pimarah khaibo maksai shaisuibo dui pithiukhaibo tu English mainiu ‘ V/ATER 
POLLUTION’ chiu ku-e. Chiudasai katam-tambo POLLUTION kengjiu bamkha-e: 

1. Tinghai ga carbon-dioxide nai tabut kengj ubo wan ga khauring khaunah leng 

shaisuibo tinghai pithiukhai-e. Situ.pollution chiu ku-e. 

2. Chakhuan marangbo maksai katanbo kengj ubo wan ga chamai nah dung chara kasha 

kengjiu pipad khai-e. Sisitu.polluting chiu ku-e. 

III. Pahang ga raokhai bambo pakak gasu raikachangbo nai paton ga pagia khaibamme; 
pakank ga kahahbo giak dungse pakank hang ga raokhai bambo siphui mawilu shiang 
khailo. 

I M I 


Pahiu (hint): Haibo lad keng sira, tadui, tinghai, shingbang, khouring khauna, 

machapadbo tu dinbo-e. 

